नहीं रहे मशहूर अभिनेता नरेंद्र झा
श्रीदेवी के निधन को अभी कुछ वक़्त ही बिता है कि फिल्मी दुनिया का एक और सितारा हम सब से बिछड़ गया
Updated on Mar 14 2018, 13:18:51
श्रीदेवी के निधन को अभी कुछ वक़्त ही बिता है कि फिल्मी दुनिया का एक और सितारा हम सब से बिछड़ गया. टीवी से लेकर बॉलीवुड तक में नाम बनाने वाले मशहूर एक्टर नरेंद्र झा अब इस दुनिया में नहीं रहें. आज तड़के सुबह 5 बजे आखिरी सांस ली. वो 55 साल के थे. नरेंद्र झा की मौत उनके वाडा स्थित फार्म हाउस पर हुई. उन्हें तीसरी बार हार्ट अटैक आया था. अटैक आने के बाद उन्हें तुरंत कोकिलाबेन अस्पताल ले जाया गया.
बिहार के मधुबनी में पैदा हुए नरेंद्र झा ने अपने करियर की शुरुआत टीवी से की थी. मंदिरा बेदी के साथ फेमस शो 'शांति' में नजर आनेवाले इस एक्टर को लोगों ने असल में यही से पहचाना था. इसके बाद उन्होंने 'छूना है आसमान' और 'एक घर बनाऊंगा' जैसे टीवी शो में भी काम किया.
टीवी के अलावा नरेंद्र के अभिनय का दम फिल्मी दुनिया में भी देखने को मिला. 'अधूरी कहानी', 'घायल वन्स अगेन', मोहनजो दाड़ो', 'शोरगुल', 'काबिल', हैदर' और रईस जैसी कई बॉलिवुड फिल्मों में भी नजर आ चुके हैं
नरेंद्र झा के निधन की खबर के बाद सोशल मीडिया पर उन्हें तमाम लोग श्रधांजलि देते दिखाई दिए.
Related Topics:narendra-jha